2018. gada Rīkojums Nr.

Rīgā (prot. Nr. . §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu, kas nepārsniedz 1 852 483 *euro*, lai nodrošinātu Veselības aprūpes finansēšanas likumā minētāsveselības aprūpes pakalpojumu saņēmēju datubāzes izveidi un uzturēšanu, kas nepieciešama, lai apliecinātu personas tiesības saņemt valsts apmaksātus veselības aprūpes pakalpojumus, tai skaitā:
   1. 1 652 420 *euro* Veselības ministrijai, tai skaitā:
      1. 1 634 270 *euro*, lai Nacionālais veselības dienests segtu izdevumus, kas radušies saistībā ar veselības aprūpes pakalpojumu saņēmēju datubāzes izveidi (precēm un pakalpojumiem 45 980 *euro* un pamatkapitāla veidošanai 1 588 290 *euro*);
      2. 18 150 *euro,* lai VSIA “Paula Stradiņa klīniskā universitātes slimnīca” segtu izdevumus, kas radušies laika posmā līdz 2018. gada 31. decembrim saistībā ar Černobiļas AES avārijas seku likvidēšanas dalībnieku un Černobiļas AES avārijas rezultātā cietušo personu vienotās datubāzes modernizācijas izstrādes darbiem un datu migrācijas failu sagatavošanu (subsīdijām un dotācijām).
   2. 29 405 *euro* Labklājības ministrijai, tai skaitā:
      1. 7 357 *euro*, lai Nodarbinātības valsts aģentūra segtu izdevumus, kas radušies laika posmā līdz 2018. gada 31. decembrim saistībā ar Bezdarbnieku uzskaites un reģistrēto vakanču informācijas sistēmas pilnveidošanu un datu nodošanu veselības aprūpes pakalpojumu saņēmēju datubāzei (pamatkapitāla veidošanai);
      2. 15 998 *euro,* lai segtu izdevumus, kas radušies laika posmā līdz 2018.gada 31.decembrim Labklājības ministrijas Valsts sociālās politikas monitoringa informācijas sistēmas (SPOLIS) pilnveidošanai un datu nodošanai veselības aprūpes pakalpojumu saņēmēju datubāzei (pamatkapitāla veidošanai);
      3. 6 050 *euro*, lai Veselības un darbspēju ekspertīzes ārstu valsts komisija segtu izdevumus, kas radušies laika posmā līdz 2018. gada 31. decembrim saistībā ar Invaliditātes informatīvās sistēmas pilnveidošanu un datu nodošanu veselības aprūpes pakalpojumu saņēmēju datubāzei (pamatkapitāla veidošanai).
   3. 92 009 *euro* Iekšlietu ministrijai, tai skaitā:
      1. 11 307 *euro*, lai Iekšlietu ministrijas informācijas centrs segtu izdevumus, kas radušies laika posmā līdz 2018. gada 31. decembrim, saistībā ar Nepilngadīgo personu atbalsta informācijas sistēmas pilnveidošanu un datu pārbaudi tajā (pamatkapitāla veidošanai);
      2. 38 230 *euro*, lai Iekšlietu ministrijas informācijas centrs segtu izdevumus, kas radušies laika posmā līdz 2018. gada 31. decembrim saistībā ar Kriminālprocesa informācijas sistēmas pilnveidošanu un datu pārbaudi tajā (pamatkapitāla veidošanai);
      3. 21 780 *euro,* lai Pilsonības migrācijas lietu pārvalde segtu izdevumus kas radušies laika posmā līdz 2018. gada 31. decembrim saistībā ar saskarņu izstrādi ziņu sniegšanai par patvēruma meklētājiem no Patvērumu meklētāju reģistra veselības aprūpes pakalpojumu saņēmēju datubāzei (pamatkapitāla veidošanai);
      4. 20 691 *euro*, laiPilsonības migrācijas lietu pārvalde segtu izdevumus, kas radušies laika posmā līdz 2018. gada 31. decembrim, saistībā ar saskarņu izstrādi ziņu sniegšanai par Latvijā saņemtajiem uzturēšanās dokumentiem, personu apliecinošiem dokumentiem un to veidiem no Iedzīvotāju reģistra informācijas sistēmas veselības aprūpes pakalpojumu saņēmēju datubāzei (pamatkapitāla veidošanai).
   4. 78 650 *euro* Izglītības un zinātnes ministrijai, tai skaitā:
      1. 9 075 *euro,* lai segtu izdevumus, kas radušies laika posmā līdz 2018. gada 31. decembrim jaunu datu nodošanas metodes un jaunus datu filtru izstrādi nepieciešamo datu sniegšanai veselības aprūpes pakalpojumu saņēmēju datubāzei (precēm un pakalpojumiem);
      2. 69 575 *euro*, lai segtu izdevumus, kas radušies laika posmā līdz 2018. gada 31. decembrim monitoringa rīka izveidei kas fiksēs izmaiņas un ar noteiktu regularitāti nodos datus veselības aprūpes pakalpojumu saņēmēju datubāzei (pamatkapitāla veidošanai).
2. Veselības ministrijai, Labklājības ministrijai, Iekšlietu ministrijai un Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 1.punktam pēc attiecīgo iepirkumu procedūru veikšanas.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš